Shericka Jackson

Shericka Jackson (yo o tshotsweng ka Phukwi a le lesome le borataro ka 1994)"Shericka JACKSON – Athlete Profile". World Athletics. Retrieved 22 February 2025. ke motabogi wa Jamaica yo o gaisanang mo mabelong a sekgele sa 60 m, 100 m, 200 m, le 400 metres. Mo sekgeleng sa 100 m, ke mosadi wa botlhano yo o lebelo go gaisa mo dinakong tsotlhe, fa mo sekgeleng sa 200 m, e le mosadi wa bobedi yo o lebelo go gaisa mo ditsong.

Jackson o simolotse tiro ya gagwe e le motabogi wa sekgele sa 400 m, a fenya dietsele tsa boronse  tsa sengwe kwa Metshamekong ya Diolimpiki tsa Rio 2016, 2015 World Championships le 2019 World Championships. Kwa dikgaisanyong tseo tsotlhe, o ne a fenya selefera mo lebelong la neelano la sekgele sa  4 x 400 m kwa Diolimpiking tsa 2016, morago ga moo a fenya gauta le boronse ka 2015 le 2019. Mo dikgaisanong tsa 2019, o ne gape a fenya gauta ya lebelo la neelano la sekgele sa 4 x 100 m.

Fa Jackson a sena go fudugela kwa dikgaisanong tse mabelo a makhutshwane ka 2021 o ne a fenya boronse ka 100 m kwa metshamekong ya 2020 Tokyo Olympics, morago ga moo o ne a oketsa ka gauta le boronse tsa 4 x 100 le 4 x 400 m ka go latelana. Mo ngwageng oo, o ne a fitlhelela di-sub-10.80 s e le tse di gaisang tsa gagwe mo 100 m le sub-22 s ka 200 m. Ka a ne a le ka fa tlase ga 49.5 s mo sekgeleng sa 400 m, o ne a nna mongwe wa basadi ba le mmalwa fela go fitlhelela dinako tse di ntseng jalo mo dikgaisanong tseo. Kwa dikgaisanyong tsa lefatshe tsa 2022, o ne a fenya selefera ka 100 m, gauta ka 200 m ebile a baya rekoto ya bosetshaba, le selefera ya 4 x 100 m. E ne e le mmampodi wa sekgele sa 200m mo kgaisanong ya  2022 Diamond League .

Jackson ke motabogi  wa ntlha mo ditsong tsa dikgaisano tsa mafatshefatshe go fenya dietsele mo sekgeleng sa 100, 200 le 400, go akaretswa le 4x100 le 400 metres relays. Gape ke motabogi wa bobedi mo ditsong, morago ga Marita Koch go fenya dietsele tsa 100, 200, 400, 4x100 le 4x400 m kwa dikgaisanong tsa lefatshe le/kgotsa metshameko ya diolimpiki.

 Kwa morago 
Jackson o tsholetswe kwa Jamaica. O ne a nna le seabe mo go tsa botabogi kwa Steer Town Academy le kwa Vere Technical School. O ne a na le dingwaga di le lesome le bone fa a emela Jamaica kwa metshamekong ya CarIFTA ka 2008."Shericka Jackson Biography". olympics.com. 2024. Retrieved 22 February 2025.

 Tiro 
Go tloga ka 2008 Shericka Jackson o ne a fenya dietsele tsa gauta tsa dingwaga kwa metshamekong ya CARIFTA, mme morago ga moo, tsa CACAC Junior Championships. O ne a felela kwa makgaolakgannyeng a 200 m kwa  2010 Youth Olympics, 2011 World Youth Championships (maemo a boraro), le 2012 World Junior Championships.

Kgatelopele ya gagwe e kgolo mo 400 m e gorogile a na le dingwaga di le masome mabedi le motso, ka 2015, fa a ne a ya kwa tlase ga metsotswana e le masome matlhano le motso ka kgwedi ya Seetebosigo mme kwa bofelong o ne a le ka fa tlase ga metsotswana e le masome matlhano ka August.

 2021 
Ka fa tlase ga mokatisi yo o itsegeng thata e bong Stephen Francis, Jackson o ne a fudugela kwa dikgaisanong tsa 100 m le 200 m ka paka ya 2021, a dira dinako tsa gagwe tse di gaisang ka metsotswana e le 10,77 le 21.82 ka go latelana kwa ditekong tsa Diolimpiki tsa Jamaica kwa Kingston.

O ne a tsaya maemo boraro ka 100 m mo diolimpiking tsa Tokyo ka 2020 ka tiro e e gaisang ya go taboga ga gagwe ka metsotswana e le 10.76, a le fa moragonyana ga mosadi wa gaabo shelly-Ann Fraser-Pryce yo o neng a dira metsotswana e le 10.74. Ma-Jamaica ba ile ba gogola dietsele tsotlhe mo lebelong leo e le lekgetlho la bobedi mo ditsong ka Elaine Thompson-Herah a ne a gapa seetsele sa gauta ka metsotswana e le 10.61.Reid, Paul A (31 July 2021). "Thompson-Herah smashes Flo-Jo's Olympic record, leads Jamaican sweep in women's 100m". Jamaica Observer. Retrieved 22 February 2025. Mo lebelong la 200 m, o paletswe ke go tsweletsa pele mo legatong la Heats ka o ne a fokotsa lebelo pele ga mola wa bofelo mme a fetwa ke Dalia Kaddari go ya kwa maemong a boraro a go fetela kwa pele ka metsotswana e le mene ya dikete. Nako ya gagwe ya 23.26 e ne e ya palelwa ke go mo isa kwa pele ka go  tsamaya ga dinako."Jamaica's Shericka Jackson out of 200m after rookie heats blunder". NBC. 1 August 2021. Retrieved 22 February 2025."Tokyo Olympics: Shericka Jackson 200m heat results, Jamaica runner's unforgivable act". Retrieved 22 February 2025.

 Metswedi